hotchpotch/miracl-hf-unified huggingface dataset:
হেলেন হান্ট
হেলেন এলিজাবেথ হান্ট (ইংরেজি: Helen Elizabeth Hunt; জন্ম: ১৫ই জুন ১৯৬৩) হলেন একজন মার্কিন অভিনেত্রী, পরিচালক ও চিত্রনাট্যকার। তিনি এনবিসি টেলিভিশনে প্রচারিত সিটকম "ম্যাড অ্যাবাউট ইউ" (১৯৯২-১৯৯৯)-এ জেমি বুচম্যান চরিত্রে অভিনয় করে পরিচিতি লাভ করেন। এই কাজের জন্য তিনি চারটি প্রাইমটাইম এমি পুরস্কার, তিনটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার লাভ করেন। এছাড়া তিনি "অ্যাজ গুড অ্যাজ ইট গেট্‌স" (১৯৯৭) চলচ্চিত্রে ক্যারল কনেলি চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, স্ক্রিন অ্যাক্টরস গিল্ড পুরস্কার ও শ্রেষ্ঠ সঙ্গীতধর্মী বা হাস্যরসাত্মক অভিনেত্রী বিভাগে গোল্ডেন গ্লোব পুরস্কার অর্জন করেন।
হান্টের অন্যান্য উল্লেখযোগ্য চলচ্চিত্রগুলো হল "টুইস্টার" (১৯৯৬), "ক্যাস্ট অ্যাওয়ে" (২০০০), "হোয়াট ওমেন ওয়ান্ট" (২০০০), "পে ইট ফরওয়ার্ড" (২০০০), এবং "দ্য সেশনস্‌" (২০১২)। "দ্য সেশনস্‌" চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ২০০৭ সালে হাস্যরসাত্মক নাট্যধর্মী "দেন শি ফাউন্ড মি" চলচ্চিত্র দিয়ে তার চলচ্চিত্র পরিচালনায় অভিষেক হয়।
হান্ট ১৯৬৩ সালের ১৫ই জুন ক্যালিফোর্নিয়ার কালভার সিটিতে জন্মগ্রহণ করেন। তার পিতা গর্ডন হান্ট একজন চলচ্চিত্র, মঞ্চ ও কণ্ঠশিল্পীদের পরিচালক এবং অভিনয় কোচ। তার মাতা জেন এলিজাবেথ নোভিস একজন আলোকচিত্রী। তার চাচা পিটার এইচ. হান্ট একজন পরিচালক। হান্টের মাতামহী ডরোথি (অ্যান্ডারসন) ফ্রাইজ ছিলেন কণ্ঠশিল্পীদের কোচ। তার মাতামহ ইংল্যান্ডে জন্মগ্রহণ করেন এবং ইংরেজ বংশোদ্ভূত ছিলেন। তিনি মেথডিস্ট ধর্মাবলম্বী ছিলেন। হান্টের পিতামহী জার্মান ইহুদি ধর্মাবলম্বী পরিবারের একজন।
ক্রিস্তিয়ান রদ্রিগেজ
ক্রিস্তিয়ান গাব্রিয়েল রদ্রিগেজ বারোত্তি (; জন্ম: ৩০ সেপ্টেম্বর ১৯৮৫) হলেন উরুগুয়ের একজন পেশাদার ফুটবলার, যিনি উরুগুয়ের ক্লাব পেনিয়ারোল এবং উরুগুয়ে জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত উরুগুয়ের ২৩ সদস্যের চূড়ান্ত দলে স্থান পান।
নাহিতান নান্দেজ
নাহিতান মিখেল নান্দেজ আকোস্তা (জন্ম: ২৮ ডিসেম্বর ১৯৯৫) হলেন উরুগুয়ের একজন পেশাদার ফুটবলার, যিনি আর্জেন্টিনীয় ক্লাব বোকা জুনিয়র্স এবং উরুগুয়ে জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত উরুগুয়ের ২৩ সদস্যের চূড়ান্ত দলে স্থান পান।
ইয়েরেভানে মূর্তির তালিকা
এই নিবন্ধে আর্মেনিয়ার রাজধানী ইয়েরেভান শহরে অবস্থিত মূর্তিগুলির তালিকা প্রদত্ত হল।
জর্জিয়ান দে আরাস্কায়েতা
জর্জিয়ান দানিয়েল দে আরাস্কায়েতা বেনেদেত্তি (, জন্ম: ১ জুন ১৯৯৪) হলেন উরুগুয়ের একজন পেশাদার ফুটবলার, যিনি ব্রাজিলীয় ক্লাব ক্রুজেইরো এস্পোর্তে ক্লুবে এবং উরুগুয়ে জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত উরুগুয়ের ২৩ সদস্যের চূড়ান্ত দলে স্থান পান।
অদিতি রাও হায়দারী
অদিতি রাও হায়দারী ভারতের একজন চলচ্চিত্র অভিনেত্রী। ২০০৬ সালের মালয়ালাম ভাষার চলচ্চিত্র 'প্রজাপতি' দ্বারা অদিতির চলচ্চিত্র জীবন শুরু হয়।
অদিতি ২০১১ সালে মুক্তি পাওয়া হিন্দি সিনেমা 'ইয়ে সালি যিন্দেগি'তে অভিনয় করে প্রশংসিত হন এবং 'স্ক্রিন এ্যাওয়ার্ড ফর বেস্ট সাপোর্টইং এ্যাক্ট্রেস' জেতেন। ২০১১ সালেই রণবীর কাপুর এর সঙ্গে অভিনীত চলচ্চিত্র 'রকস্টার' মুক্তি পায়। ২০১৮ সালের চলচ্চিত্র 'পদ্মাবত' তে তিনি মেহেরুন্নেসা চরিত্রে অভিনয় করেন।
অদিতি ১৯৮৫ সালে হায়দ্রাবাদে এক তেলুগু পরিবারে জন্ম নেন।
কুশমন্ডি বিধানসভা কেন্দ্র
কুশমন্ডি (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৭ নং কুশমন্ডি (এসসি) বিধানসভা কেন্দ্রটি কুশমন্ডি সমষ্টি উন্নয়ন ব্লক এবং বেলবাড়ি-২, জাহাঙ্গীরপুর এবং সুকদেবপুর গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।
কুশমন্ডি বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১৬ সালের নির্বাচনে, আরএসপি'র নর্মদা চন্দ্র রায় তৃণমূল কংগ্রেসের রেখা রায়কে পরাজিত করেন।
২০১১ সালের নির্বাচনে, আরএসপি'র নর্মদা চন্দ্র রায় কংগ্রেসের পার্থসারথি সরকারকে পরাজিত করেন।
২০০৬, ২০০১, ১৯৯৬, ১৯৯১ এবং ১৯৮৭ রাজ্যের বিধানসভা নির্বাচনে, আরএসপি'র নর্মদা চন্দ্র রায় ৩৭ নং কুশমন্ডি (এসসি) বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেসের রাজীব লোচন সরকার, তৃণমূল কংগ্রেসের জিতেন্দ্রনাথ সরকার, কংগ্রেসের কৃষ্ণচন্দ্র সরকার, কংগ্রেসের জিতেন্দ্রনাথ সরকার এবং কংগ্রেসের ধীরেন্দ্রনাথ সরকারকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮২ সালে কংগ্রেসের ধীরেন্দ্রনাথ সরকার আরএসপি'র নর্মদা চন্দ্র রায়কে পরাজিত করেন এবং ১৯৭৭ সালে আরএসপি'র জগেন্দ্রনাথ রায়কে পরাজিত করেন।
১৯৭২ , ১৯৭১ , ১৯৬৯ এবং ১৯৬৭ সালে কংগ্রেসের জিতেন্দ্র মোহন রায় জয়ী হন। সিপিআই এর খলিল সায়েদ ১৯৬২ সালে জয়ী হন। এই আসনটি আগে বিদ্যমান ছিল না।
লাউতলী ডাঃ রশীদ আহমেদ উচ্চ বিদ্যালয় ও কলেজ
লাউতলী ডাঃ রশীদ আহমেদ উচ্চ বিদ্যালয় চাঁদপুর জেলার ফরিদগঞ্জ উপজেলার লাউতলী গ্রামে অবস্হিত একটি আর্দশ বিদ্যাপীঠ। শিক্ষার মান বিবেচনা করে এবং এলাকার জনসাধারনের কথা বিবেচনা করে জনাব আলহাজ্ব ডঃ রশীদ আহমেদ (ইউরোলজিষ্ট) ১৯৭২ সালে তার নিজ গ্রাম লাউতলীতে এই প্রতিষ্ঠানটি স্হাপন করেন।
শক্তমলাট
শক্তমলাটের ( হার্ডকভার) বই বলতে সাধারণত অনমনীয় প্রতিরক্ষামূলক মলাটে আবদ্ধ বইকে বোঝানো হয়। এক্ষেত্রে বাকরাম বা অন্যান্য কাপড়, বা ভারী কাগজ, মাঝে মাঝে চামড়া দিয়ে আবৃত বাধাই বোর্ড বা শক্ত কাগজের বোর্ড ব্যবহৃত হয়ে থাকে।
মাতা আর্মেনিয়া
মাতা আর্মেনিয়া ( ) আর্মেনিয়া রাষ্ট্রের কল্পিত নারীরূপ। আর্মেনিয়ার রাজধানী ইয়েরেভান শহরের ভিক্টরি পার্কে এই নারীরূপের একটি মূর্তি স্থাপিত রয়েছে।
দ্বিতীয় বিশ্বযুদ্ধের জয়ের স্মরণে নির্মিত যোসেফ স্তালিনের মূর্তিকে সরিয়ে আরা হারুত্যুন্যান নির্মিত মাতা আর্মেনিয়ার মূর্তি বসানো হয়। ১৯৬২ সালের বসন্তকালে স্তালিনের মুর্তিকে সরানোর সময় একজন সৈনিক মারা যান এবং বহু লোক আহত হন। মাতা আর্মেনিয়ার মূর্তির উচ্চতা ২২ মিটার এবং ভিত্তিভূমি সহ উচ্চতা ৫১ মিটার। মূর্তিটি হাতুড়ি দ্বারা পেটানো তামা দ্বারা এবং পাদদেশটি ব্যাসল্ট দ্বারা নির্মিত।
ইঙ্গ আমেরিকা
ইঙ্গ আমেরিকা () আমেরিকা মহাদেশদ্বয়ের এমন সব অঞ্চলকে বোঝায়, যেখানে ইংরেজি ভাষা প্রধান ভাষা এবং যেখানে ব্রিটিশ সাম্রাজ্য ও ব্রিটিশ সংস্কৃতির গুরুত্বপূর্ণ জাতিগত, ঐতিহাসিক, ভাষিক ও সাংস্কৃতিক প্রভাব বিদ্যমান। ইঙ্গ আমেরিকা তাই লাতিন আমেরিকা থেকে ভিন্ন। লাতিন আমেরিকাতে বিভিন্ন রোমান্স ভাষা যেমন স্পেনীয় ভাষা, পর্তুগিজ ভাষা ও ফরাসি ভাষার প্রভাব বিদ্যমান।
ইঙ্গ আমেরিকা বলতে মূলত মার্কিন যুক্তরাষ্ট্র ও কানাডাকেই বোঝায়, কেননা এই দুইটি দেশেই উত্তর আমেরিকার সবচেয়ে বেশিসংখ্যক ইংরেজিভাষী বক্তা বাস করে। অন্যান্য অঞ্চলগুলির মধ্যে রয়েছে ইংরেজিভাষী ক্যারিবীয় অঞ্চল, যার মধ্যে প্রাক্তন ব্রিটিশ ওয়েস্ট ইন্ডিজ, বেলিজ, বার্মুডা এবং গায়ানা অবস্থিত।
এছাড়া কানাডার কেবেক প্রদেশ ও নিউ ব্রান্সউইক প্রদেশের আকাদিয়া এবং মার্কিন যুক্তরাষ্ট্রের শাসনাধীন পুয়ের্তো রিকো দ্বীপ ইংরেজিভাষী না হলেও ঐতিহাসিক, অর্থনৈতিক ও রাজনৈতিক কারণে এগুলিকে ইঙ্গ আমেরিকার অংশ হিসেবে গণ্য করা হয়।
পশ্চিম জার্মানি
পশ্চিম জার্মানি বা জার্মানি যুক্তরাষ্ট্রীয় প্রজাতন্ত্র ( "বুন্ডেসরেপুব্লিক ডয়চ্‌লান্ট", সংক্ষেপে BRD "বে এর ডে") ২৩শে মে ১৯৪৯ থেকে ৩রা অক্টোবর ১৯৯০ (দুই জার্মানির পুনঃএকত্রীভবন) পর্যন্ত বিদ্যমান একটি রাষ্ট্র। এটি জার্মানির অভ্যন্তরীণ একটি সীমান্তের মাধ্যমে পূর্ব জার্মানি থেকে বিচ্ছিন্ন ছিল। এরপর ১৯৬১ সালে পূর্ব জার্মানির সীমানার ভেতরে অবস্থিত বার্লিন শহরের পশ্চিম ভাগটিকেও প্রাচীর তুলে আলাদা করে দেওয়া হয়। ১৯৯০ সালে পূর্ব জার্মানির ৫টি রাজ্য পশ্চিম জার্মানির ১০টি রাজ্যের সাথে একত্রিত হয় এবং সমগ্র জার্মানির নাম রাখা হয় জার্মানি যুক্তরাষ্ট্রীয় প্রজাতন্ত্র। ইতিহাসবিদরা পশ্চিম জার্মানিকে "বন প্রজাতন্ত্র" এবং ১৯৯০-পরবর্তী প্রজাতন্ত্রকে "বার্লিন প্রজাতন্ত্র" নাম দিয়েছেন।
দ্বিতীয় বিশ্বযুদ্ধের পরে মিত্রশক্তির তিন দেশ ফ্রান্স, যুক্তরাজ্য ও মার্কিন যুক্তরাষ্ট্র যে ১১টি পশ্চিমভাগীয় জার্মান রাজ্য নিয়ন্ত্রণে রেখেছিল, সেগুলিকে একত্রিত করে পশ্চিম জার্মানি গঠন করা হয়। মার্কিন ও ব্রিটিশ সেনারা স্নায়ুযুদ্ধের পুরো সময় ধরেই দেশটিতে থেকে যায়। এখানকার জনসংখ্যা ১৯৫০ সালের ৫ কোটি ১০ লক্ষ থেকে ১৯৯০ সালে ৬ কোটি ৩০ লক্ষে পরিণত হয়। বন শহর ছিল পশ্চিম জার্মানির রাজধানী।
ইমতিহান (১৯৭৪-এর চলচ্চিত্র)
ইমতিহান হচ্ছে ১৯৭৪ সালে মুক্তি পাওয়া একটি হিন্দি চলচ্চিত্র। চলচ্চিত্রটিতে বিনোদ খান্না, তনুজা এবং বিন্দু মুখ্য ভূমিকায় ছিলেন। এই চলচ্চিত্রের কাহিনী হচ্ছে একজন আদর্শবাদী ভদ্র কলেজ শিক্ষককে নিয়ে যে তার কলেজের বখে যাওয়া ছাত্রদের সঙ্গে ভালো আচরণ করেন। চলচ্চিত্রটি ১৯৬৭ সালের ব্রিটিশ চলচ্চিত্র "টু স্যার উইথ লাভ" দ্বারা কিছুটা অনুপ্রাণিত। এবং 'ইমতিহান' এর কাহিনী স্টার প্লাসের ধারাবাহিক 'জিত' (২০০৩-২০০৪) এর উপর প্রভাব ফেলেছিলো। চলচ্চিত্রটির শুটিং হয়েছিলো নাশিক এ।
প্রমোদ শর্মা নামের এক যুবক আদর্শ মহাবিদ্যালয়ে শিক্ষক হিসেবে যোগ দেয়, ঐ প্রতিষ্ঠানের অনেক ছেলে বখে যাওয়া আছে যারা প্রমোদ সহ সব শিক্ষকের সাথে দুষ্টামি করে আর লেখাপড়ায় অমনোযোগী থাকে। প্রমোদ ভালো আচরণের মাধ্যমে ছেলেগুলোকে ঠিক করার চেষ্টা করে। রাকেশ নামের একদম বখে যাওয়া একটা ছেলে থাকে। কলেজের চেয়ারম্যানের মেয়ে রিতা প্রমোদের প্রতি আকৃষ্ট হয়ে পড়ে, সে ঐ কলেজেরই একজন ছাত্রী থাকে, তবে প্রমোদ পাত্তা দেয়না।
প্রমোদ আবার কলেজ প্রিন্সিপালের মেয়ে মধুর সঙ্গে বন্ধুত্ব করে, মধু আগে এই কলেজে পড়ত। মধু আর প্রমোদের মধ্যে বন্ধুত্বটা বাড়তে থাকে। একসময় রিতা প্রমোদকে নিজের একটা জিনিস হারিয়ে গেছে বলে তাকে রাতের বেলা বাইরে নিয়ে নিজেই নিজের জামা ছিঁড়ে চিৎকার করে আর লুকিয়ে থাকা বখাটে ছেলে রাকেশ তা দেখে পরের দিন কলেজে তার বন্ধুদের নিয়ে প্রমোদকে কলেজ থেকে বের করে দেওয়ার জন্য প্ল্যাকার্ড সহ মিছিল বের করে। প্রমোদকে কলেজ কর্তৃপক্ষ বের করে দেওয়ার সিদ্ধান নেয় এবং তাকে চাকরী ছেড়ে দিতে বলে, প্রমোদ চলে যাওয়ার সময় তার বান্ধবী মধু তাকে বলে যে সে জানে যে প্রমোদ নির্দোষ, প্রমোদ পরে নিজেকে নির্দোষ প্রমাণ করে কলেজ থেকে চলে যায়, তার সাথে সাথে মধুও তাকে সঙ্গ দেয়।
সগুনা ইউনিয়ন
"'সগুনাউইনিয়ন" বাংলাদেশের সিরাজগঞ্জ জেলার একটি প্রশাসনিক এলাকা।
ফারওয়ারদিন
ফারওয়ারদিন (, ) হল সৌর হিজরী পঞ্জিকার প্রথম মাস। এটি ইরানের সরকারী পঞ্জিকা। এই মাসে একত্রিশ দিন রয়েছে। এটি বসন্ত ঋতু (বাহার) প্রথম মাস। এর পরের মাস হল অর্দিবেহেশ্‌ত।
প্রতি চার বছরের মধ্যে তিন বছরই, এই মাসটি গ্রেগরীয় পঞ্জিকার ২১ মার্চে শুরু হয় ও ২০ এপ্রিল শেষ হয়।
রইনই যং
রইনই যং (চীনা : 杨丞琳，楊丞琳) (জন্ম: ৪ জুন ১৯৮৪) একজন তাইওয়ানীয় অভিনেত্রী, গায়িকা এবং সংবাদ প্রতিবেদক।
জ্যাক অ্যালবার্টসন
হ্যারল্ড "জ্যাক" অ্যালবার্টসন (ইংরেজি: Harold "Jack" Albertson; ১৬ই জুন ১৯০৭ - ২৫শে নভেম্বর ১৯৮১) ছিলেন একজন মার্কিন অভিনেতা, কৌতুকাভিনেতা, গায়ক ও নৃত্যশিল্পী। তিনি ভডেভিল মঞ্চে অভিনয় করতেন। মঞ্চে অভিনয়ের জন্য তিনি একটি টনি পুরস্কার, চলচ্চিত্রে অভিনয়ের জন্য একটি একাডেমি পুরস্কার এবং টেলিভিশনে অভিনয়ের জন্য দুটি এমি পুরস্কার অর্জন করে। ফলে তিনি অভিনয়ের ত্রি-মুকুট বিজয়ী অভিনয়শিল্পীদের একজন। টেলিভিশন শিল্পে তার অবদানের জন্য ১৯৭৭ সালে ৬২৫৩ হলিউড বলেভার্ডে হলিউড ওয়াক অব ফেমে তার নামাঙ্কিত তারকা খচিত হয়।
তিনি "দ্য সাবজেক্ট ওয়াজ রোজেস" (১৯৬৮) চলচ্চিত্রে জন ক্লেয়ারি চরিত্রে অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। এছাড়া তিনি "উইলি ওয়াঙ্কা অ্যান্ড দ্য চকলেট ফ্যাক্টরি" (১৯৭১) ছবিতে গ্র্যান্ডপা জো, "দ্য পসাইডন অ্যাডভেঞ্চার" (১৯৭২) ছবিতে ম্যানি রোজেন, এবং "চিকো অ্যান্ড দ্য ম্যান" (১৯৭৪-৭৮) টেলিভিশন ধারাবাহিকে এড ব্রাউন চরিত্রে অভিনয় করে পরিচিতি অর্জন করেন।
২০১৮ ফিফা বিশ্বকাপ অফিসিয়াল অ্যালবাম
২০১৮ ফিফা বিশ্বকাপ অফিসিয়াল অ্যালবাম একটি আসন্ন সংকলন অ্যালবাম। এর বৈশিষ্টায়িত গানসমূহ লিখিত এবং নির্বাচিত হয়েছে রাশিয়ায় ২০১৮ ফিফা বিশ্বকাপের জন্যে।
মার্চ ৯, ২০১৮-এ, দ্য কোকা-কোলা ২০১৮ টুর্নামেন্টের জন্য প্রচারমূলক সংগীত প্রকাশ করে, গানটির শিরোনাম: "কালারস", গানটি গেয়েছেন মার্কিন গায়ক জেসন দেরুলো। গানটির স্পেনীয় সংস্করণ, ফিচারিং কলম্বিয়ান গায়ক মালুমা, মুক্তি পায় এপ্রিল ১৩, ২০১৮ তারিখে।.
২০১৮ ফিফা বিশ্বকাপ-এর অফিসিয়াল গান হিসাবে নির্বাচিত হয়েছে "লিভ ইট আপ", এর গায়ক হচ্ছে মার্কিন গায়ক নিকি জ্যাম সমন্বিত মার্কিন র‍্যাপার-অভিনেতা-প্রযোজক উইল স্মিথ এবং কসোভোর নাগরিক ইরা ইজত্রেফাই। গানটির প্রযোজক মার্কিন সঙ্গীত শিল্পী, ডিজে এবং গীতিকার ডিপলো, এবং ২৫শে মে, ২০১৮ তারিখে এটি মুক্তি পায়।
ভারতে পর্নোগ্রাফি
ভারতে পর্নোগ্রাফি বৈধ তবে কিছুটা সীমিত আকারে। পর্ন দেখা এবং নিজের কাছে রাখা বৈধ হলেও প্রযোজনা, প্রকাশনা এবং সরবরাহ করা অবৈধ, যদিও এই আইনের বাস্তব প্রয়োগ নেই এবং একভাবে ভারতে পুরোপুরিভাবেই পর্ন বৈধ। পর্নোগ্রাফি প্রিন্টেড ম্যাগাজিনে পাওয়া যায় যদিও আজকাল ইন্টারনেট পর্নই বেশি জনপ্রিয়। ইন্টারনেটের ব্যবহার বৃদ্ধির কারণে পর্ন দেখাটাও একেবারে সহজলভ্য হয়ে গিয়েছে। লঘু পর্নোগ্রাফি'র ক্ষেত্রে কোনো নিষেধাজ্ঞা নেই।
ভারতে নগ্ন ছবি সর্বপ্রথম ষাটের দশকে বাজারে ম্যাগাজিন আকারে পাওয়া যেত তবে ওগুলো ছিলো বিদেশী এবং সত্তরের দশক থেকে ভারতীয় লোকাল ম্যাগাজিন বের হয় এক্ষেত্রে। প্রাথমিকভাবে এগুলোর ক্রেতা স্কুল-কুলেজ পড়ুয়া ছেলেরা হলেও পরে নব্বইয়ের দশকে মেয়েরাও কেনা শুরু করে।
আজকাল প্রিন্টেড পর্ন ইন্টারনেটের পর্নের চেয়ে কমই চলে। হরিয়ানার একটি সাইবারক্যাফেতে দেখা যায় ওখানে তরুণ-তরুণীরা প্রকাশ্যেই পর্ন দেখে। ভারতের গ্রামেও ইন্টারনেট পর্ন দেখা হয়, তাছাড়া ম্যাগাজিন পর্ন তো বিক্রিত হয়ই, যেমনঃ সবিতা ভাবি ম্যাগাজিন।
২০১৬ সালে দিল্লির ইন্টারনেট সার্ভিস প্রোভাইডাররা লক্ষ্য করেছেন যে তাদের গ্রাহকদের প্রায় ৪০ শতাংশই প্রতিদিন পর্ন সাইটে ঢুকে।
আজকাল ভারতের তরুণ-তরুণী প্রেমযুগল সহ দম্পতি বা একা কোনো ছেলে বা মেয়ে নগ্ন হয়ে নিজে নিজেরাই ভিডিও তৈরি করে পর্ন সাইটে ছেড়ে দেয় এবং অনেক লোকাল পর্ন সাইটও আছে যেগুলো লঘু পর্ন প্রকাশ করে।
করিম উদ্দিন আহমেদ
করিম উদ্দিন আহমেদ ছিলেন একজন বাংলাদেশী রাজনীতিবিদ। তিনি লালমনিরহাট-২ আসন থেকে ১৯৭০-এর সাধারণ নির্বাচনে পকিস্তান প্রাদেশিক সংসদের সদস্য নির্বাচিত হন এবং বাংলাদেশ স্বাধীনতা লাভের পর একই আসন থেকে ১৯৭৩-এর নির্বাচনে সংসদ সদস্য নির্বাচিত হন।
করিম উদ্দিন আহমেদ লালমনিরহাট জেলার কালীগঞ্জ উপজেলার কাশীরাম গ্রামে ১৯২৩ সালের ১৯শে মার্চ জন্মগ্রহণ করেন। তার পিতা ছিলেন মৌলভী আজিম উদ্দিন আহমদ এবং মা নেছাবি বেওয়া। তার প্রাথমিক শিক্ষাজীবন শুরু হয় মদনপুর বৈরাতীর নিলাম্বর পন্ডিতের পাঠশালায় পরবর্তীতে গঙ্গাচড়ার চিলাখাল পাইকান মাদ্রাসায় পড়ালেখা করেন। এরপর ভর্তি হন তুষভান্ডার উচ্চ বিদ্যালয়ে যেখানে তিনি দশম শ্রেণী পর্যন্ত পড়ালেখা করেন।
মাড়োয়ারীদের ব্যবসা প্রতিষ্ঠানে চাকুরী দিয়ে ১৯৪৫ সালে কর্মজীবন শুরু করলেও পরবর্তীতে নিজেই পাট ও তামাক ব্যবসায় যুক্ত হন।
করিম উদ্দিন আহমেদ তার জীবদ্দশায় কালীগঞ্জ উপজেলায় বেশ কিছু শিক্ষাপ্রতিষ্ঠান প্রতিষ্ঠা করেন তার মধ্যে উল্লেখযোগ্য হলো, কালীগঞ্জ করিম উদ্দিন পাবলিক পাইলট উচ্চ বিদ্যালয়, কালীগঞ্জ করিম উদ্দিন পাবলিক ডিগ্রী কলেজ, করিম উদ্দিন প্রাথমিক বিদ্যালয় ও করিমপুর নেছারিয়া দাখিল মাদ্রাসা। এছাড়াও তিনি সাহিত্য ও সংস্কৃতির বিকাশেও ভূমিকা পালন করেন।
১৯৭১ সালে বাংলাদেশের স্বাধীনতা যুদ্ধ শুরু হলে করিম উদ্দিন আহমেদ কালীগঞ্জ সংগ্রাম পরিষদের সভাপতির দায়িত্ব পালন করেন এবং কালীগঞ্জে মুক্তিবাহিনী গঠনে ভূমিকা পালন করেন। তার বাড়িতে মুক্তিবাহিনীর কার্যালয় স্থাপন করে স্থানীয় যুবকদের প্রশিক্ষণের ব্যবস্থা করেন। কালীগঞ্জ মাঠে আয়োজিত জনসভায় তিনি স্বাধীন বাংলাদেশের পতাকা উত্তোলন করেন। পাকিস্তানি বাহিনী কালীগঞ্জ দখল করার পর তিনি ভারতের কোচবিহারে চলে যান এবং সেখানে মুক্তিবাহিনীর দুটি ক্যাম্প স্থাপন করেন। এসময় তিনি উত্তরাঞ্চলীয় মুক্তিবাহিনীর সংগঠক হিসেবে বাংলাদেশ ও ভারতে দায়িত্ব পালন করেন।
বৃটিশ বিরোধী ভারত ছাড় আন্দোলনে মুকুন্দ দাসের অন্যতম সহযোগী হিসেবে কাজ করার সময় করিম উদ্দিন আহমেদ গ্রেফতার হন। ১৯৫৪ সালে ইউনিয়ন বোর্ডে নির্বাচিত হওয়ার মাধ্যমে রাজনীতিতে প্রবেশ করেন। টানা ১৬ বছর ইউনিয়ন বোর্ডের দায়িত্ব পালন করেন। লালমনিরহাট-২ আসন থেকে ১৯৭০-এর সাধারণ নির্বাচনে পকিস্তান প্রাদেশিক সংসদের সদস্য নির্বাচিত হন এবং বাংলাদেশ স্বাধীনতা লাভের পর একই আসন থেকে ১৯৭৩-এর নির্বাচনে সংসদ সদস্য নির্বাচিত হন।
করিম উদ্দিন আহমেদ ১৯৯১ সালের ২৮ আগষ্ট ৬৮ বছর বয়সে রংপুর মেডিকেল কলেজ হাসপাতালে মৃত্যুবরণ করেন।
ডেবোনায়ার (ম্যাগাজিন)
ডেবোনায়ার হচ্ছে ভারতের একটি মাসিক যৌন উত্তেজক ম্যাগাজিন যদিও এই ম্যাগাজিনে সম্পূর্ণ উলঙ্গ চিত্র ছাপা হয়না।
ম্যাগাজিনটি ১৯৭৩ সালে সর্বপ্রথম বের করা হয়। ম্যাগাজনের প্রথম সংখ্যা ১৯৭৪ এর এপ্রিলে বের হয়। প্রথম প্রকাশনার সঙ্গে যুক্ত ছিলেন সুশীল সোমনি। ম্যাগজিনটি জনপ্রিয় হয়ে ওঠে জাঙ্গিয়া পরিহিত উন্মুক্ত স্তনে নারীদের ছবি প্রদর্শনের জন্য, প্রথম সম্পাদনা করেছিলেন অশোক রাও কবি। বিনোদ মেহতাও ম্যাগাজিনটির সম্পাদক হিসেবে কাজ করেছেন। ২০০৫ সালে দেরেক বসু ম্যাগাজিন থেকে নগ্ন ছবি সরিয়ে দেওয়ার সিদ্ধান্ত নেন এবং কোনো নারীর স্তন এরপর থেকে আর উন্মুক্ত অবস্থায় চিত্রিত হয়নি। ম্যাগাজিনটি মাসিক হিসেবে বের হয়।
ডেবোনায়ার ম্যাগাজিনে দেখানো ছবিগুলো সবই ছিলো ভারতীয় নারীদের এবং এমনকি কিছু কিছু বলিউড অভিনেত্রীরও ছবি তুলে কভারে দেওয়া হয় যখন ঐ অভিনেত্রীরা তাদের ক্যারিয়ারের শুরুর দিকে ছিলেন। অভিনেত্রী জুহি চাউলা এবং মাধুরী দীক্ষিত এর অনগ্ন কিন্তু যৌনাবেদনময়ী ছবি ছাপানো হয়েছিলো, গৌতম রাজধ্যক্ষ ছবিগুলো তুলে ছিলেন যিনি একজন নামকরা ফটোগ্রাফার ছিলেন।
কেন লোচ
কেনেথ চার্লস লোচ (ইংরেজি: Kenneth Charles Loach; জন্ম: ১৭ই জুন ১৯৩৬) হলেন একজন ইংরেজ নাট্য ও চলচ্চিত্র পরিচালক। তিনি সাধারণত টেলিভিশন নাটক ও স্বাধীন চলচ্চিত্র পরিচালনা করে থাকেন। তিনি তার সামাজিকভাবে সমাদৃত পরিচালনার ধরন ও সামাজিক ধারণার জন্য প্রসিদ্ধ। সামাজিক বিভিন্ন সমস্যা বিষয়ক তার কয়েকটি চলচ্চিত্রের মধ্যে রয়েছে দারিদ্র সম্পর্কিত "পুওর কাউ" (১৯৬৭), আশ্রয় ও গৃহহীনদের নিয়ে নির্মিত "ক্যাথি কাম হোম" (১৯৬৬), এবং শ্রমিক অধিকার সম্পর্কিত "রিফ-রাফ" (১৯৯১) ও "দ্য ন্যাভিগেটরস্‌" (২০০১)।
লোকের "কেস" (১৯৬৯) চলচ্চিত্রটি ব্রিটিশ ফিল্ম ইনস্টিটিউটের এক ভোটে বিংশ শতাব্দীর সপ্তম সেরা ব্রিটিশ চলচ্চিত্রের মর্যাদা লাভ করে। তার নির্মিত দুটি চলচ্চিত্র, "দ্য উইন্ড দ্যাট শেকস দ্য বার্লি" (২০০৬) ও "আই, ড্যানিয়েল ব্লেক" (২০১৬) কান চলচ্চিত্র উৎসবে পাল্ম দর অর্জন করে। লোচ নবম চলচ্চিত্র নির্মাতা হিসেবে দুবার এই পুরস্কার অর্জন করেন।
ট্যাবু
কোন সমাজে ট্যাবু হল একটি অন্তর্নিহিত নিষেধ বা ধর্মীয় বা সামাজিক বেড়াজাল অতিক্রম বা কোন কিছুর বিরুদ্ধে নিরুৎসাহিত সাংস্কৃতিক অনুভূতি, যা খুবই বিপদজনক বা বীভৎস, বা সম্ভবত সাধারণ মানুষের কাছে অত্যন্ত পবিত্র বা অপবিত্র বিবেচনাবোধ। কার্যত সকল সমাজে এ ধরনের নিষেধাজ্ঞা বর্তমান রয়েছে। একটি তুলনামূলক ভিত্তিতে ট্যাবু,
ইংরেজি ট্যাবু শব্দটি টোঙ্গান টাপু বা ফিজীও টাবু শব্দ থেকে এসেছে, যার অর্থ নিষিদ্ধ, অননুমোদিত। ১৭৭৭ সাল থেকে এটি ইংরেজি ভাষায় ব্যবহৃত হচ্ছে, যখন ব্রিটিশ এক্সপ্লোরার জেমস কুক টোঙ্গা পরিদর্শন করেছিলেন এবং ট্যাবুর টোঙ্গান ব্যবহার ছিল কোন জিনিস খাওয়া বা ব্যবহার করা নিষিদ্ধ।
সিগমুন্ড ফ্রয়েড কল্পনা করেছিল যে, সমাজ গঠিত হওয়ার শুরুর দিকে অজাচার ও পিতৃহত্যা দুটি ছিল সার্বজনীন ট্যাবু। যাহোক, যদিও নরমাংশ ভোজন, দলগত হত্যাকাণ্ড এবং অজাচার অধিকাংশ সমাজে ট্যাবু, তবুও প্রাচীন রোমান মিশরে ভাই ও বোনের মধ্যে বিবাহ সংঘটিত হয়েছে।
বালুখালি শরণার্থী শিবির
বালুখালি শরণার্থী শিবির হল বাংলাদেশের কক্সবাজারে অবস্থিত একটি শরণার্থী শিবির। ইন্টারন্যাশনাল অর্গানাইজেশন ফর মাইগ্রেশন বালুখালি এবং তৎসংলগ্ন কুতুপালং শরনার্থী শিবিরকে একত্রে কুতুপালং-বালুখালি সম্প্রসারণ স্থান হিসেবে উল্লেখ করেছে।
নেল্লোর
নেল্লোর ভারতের অন্ধ্রপ্রদেশ রাজ্যর নেল্লোর জেলার একটি শহর ও জেলা সদর দপ্তর। এটি পেননা নদীর তীরে অবস্থিত এবং এটি রাজ্যের চতুর্থ বৃহত্তম ও জনবহুল শহর।
নেল্লোর চোল, পল্লব, পন্ড্য, মৌর্য্য সাম্রাজ্য, চেদি রাজবংশের খারভেলা, সাতবাহন, কাকাতী, কালিঙ্গ সাম্রাজ্যের পূর্বগঙ্গা সাম্রাজ্য, বিজয়নগর সাম্রাজ্য, কর্ণাটকের নওয়াব ও অন্যান্য রাজবংশের শাসনের অধীনে ছিল।
নেল্লোর তানজভুর মৌর্য সাম্রাজ্যের অধীনে প্রথম রাজেন্দ্র চোল শাসিত চোলার সময় থেকে অস্তিত্ব ছিল এবং খ্রিষ্টপূর্ব তৃতীয় শতাব্দীতে অশোকের শাসন ছিল। পল্লব রাজবংশের শাসকদের দ্বারা নেল্লোর অধীগ্রহন করা হয় এবং এটি ৬ ষ্ঠ শতকের শেষের দিকে পর্যন্ত স্থায়ী ছিল, পরবর্তীকালে চোলার শাসকরা দীর্ঘকাল ধরে নেল্লোরকে শাসন করে। তেলেগু চোল ১৩ শতকের পতনের সাথে মিলিত হয়েছেন। তামিল শিলালিপিতে থেকে জানা যায় ত্রৈয়দশ শতাব্দীর ত্রয়োদশ শতাব্দীতে পতন না হওয়া পর্যন্ত চোল রাজ্যের অংশ ছিল নেল্লোর। পরে এটি কাকাতী, বিজয়নগর সাম্রাজ্য, গোলকুন্ডার সুলতানাত, মুগল সাম্রাজ্যের অংশ হয়ে ওঠে এবং আর্কোট নওয়াব ১৮ শতকে ব্রিটিশ কর্তৃক আর্কোট নওয়াব থেকে নেল্লোরকে নিয়ে নেওয়া হয়েছিল এবং ব্রিটিশ ভারতে মাদ্রাজ প্রেসিডেন্সির অংশ ছিল।
তেলেগু ভাষার উত্থানে এবং অন্ধ্র প্রদেশের রাজ্যের গঠনে শহরটির গুরুত্বপূর্ণ ভূমিকা ছিল। অন্ধ্রপ্রদেশ গঠনের জন্য মৃত্যু পর্যন্ত উপস্তিত ছিলেন নেল্লোরের পোট্রি শ্রীরামুলু।
নেল্লোর শহর ১৪.৪৪ ডিগ্রি উত্তর থেকে ৭৯.৯৮ ডিগ্রি পূর্বে অবস্থিত। সমূদ্র সমতল হতে এর গড় উচ্চতা হল ১৮ মিটার (৫৯ ফুট)।
২০১১ সালের আদমশুমারি অনুযায়ী, নেল্লোর শহরের জনসংখ্যা ছিল ৪,৯৯,৫৭৬ জন। গড় সাক্ষরতার হার ৮৩.৫৯% (পুরুষ ৮৭.৫৩%, মহিলা ৭৯.৫২%)যা রাজ্য গড় ৭৩.০০% -এর থেকে বেশি। শহরটিতে সাক্ষর ব্যক্তির সংখ্যা ৩,৮৭,১৯২। শহর জনসংখ্যা বিস্তৃত ১৫ টি গ্রাম পঞ্চায়েতগুলির মধ্যে মিলিত হয়ে নেল্লোর মিউনিসিপাল কর্পোরেশনে জনসংখ্যা ৬,০০,৮৬৯ জন। 
এই শহরে কিছু শিল্প কারখানা গড়ে উঠেছে, যেমন নিপ্পো ব্যাটারি কারখানা, আপা চামড়া জুতা কারখানার ইত্যাদি। পূর্ব দিকে সমুদ্র ও উর্বর জমির প্রান্তিকতা ও জলবিদ্যুৎ প্রাচুর্যতা কৃষি সমৃদ্ধির দিকে নিয়ে যায়। এই এলাকার সর্বাধিক উত্পাদক শিল্প হল চিংড়ি চাষ।
কেপিসিএল কর্তৃক কৃষ্ণাপত্তনাম ইফ্রাটেক প্রাইভেট লিমিটেড দ্বারা বন্দরের নিকটবর্তী ১২,০০০ একর বিশেষ অর্থনৈতিক অঞ্চল (এসইজেড) স্থাপন করা হচ্ছে। এসিজেড ₹৬,০০০ কোটি টাকা বিনিয়োগ করে এবং ৩০,০০০ সরাসরি কর্মসংস্থান তৈরির প্রত্যাশা করে। এসিজেড মাহিন্দ্র ইঞ্জিনিয়ারিং দ্বারা ডিজাইন করা হচ্ছে এবং এটি একটি মাল্টি-প্রোডাক্ট এসিজেড।
বার্ষিক রটেলা পান্ডুগা / রতীয়ান কি ঈদ সোনারাল চেরুভু'য়ের তীরে বারো শহীদ দরগাহ (বারো শহীদদের মঠ)-এ বার্ষিক উৎসব অনুষ্ঠান হয়। ঘটনাটি রোটস (ফ্ল্যাট ব্রেড) বিনিময় এবং সমস্ত ধর্মীয় পটভূমি থেকে দর্শকদের আকর্ষণ করার ফলে এটি জনসাধারণের মধ্যে পরিচিতি পেয়েছে।
রাজ্য বিদ্যালয় শিক্ষা বিভাগের সরকারি, অনুমোদিত এবং বেসরকারি বিদ্যালয়গুলিতে প্রাথমিক ও মাধ্যমিক স্তরের শিক্ষা প্রদান করা হয়। বিভিন্ন বিদ্যালয় দ্বারা নির্দেশিত শিক্ষার মাধ্যম হল ইংরেজি ও তেলেগু।
জাহিনিরিট সংবাদপত্র ও "লয়ার উইকলি" (আইনজীবী সাপ্তাহিক) নামে দুটি পত্রিকা নেল্লোর থেকে প্রকাশিত হয়। উপরন্তু, এনাডু এবং সাকশি নামে দুটি পত্রিকার নেল্লোরের স্থানীয় সংস্করণ মুদ্রণ করা হয়।
রাফ বেলামি
রাফ রেক্সফোর্ড বেলামি (ইংরেজি: Ralph Rexford Bellamy; ১৭ই জুন ১৯০৪ - ২৯শে নভেম্বর ১৯৯১) ছিলেন একজন মার্কিন অভিনেতা। তিনি তার ৬২ বছর কর্মজীবনে মঞ্চ, চলচ্চিত্র ও টেলিভিশনে অভিনয় করেছেন। কেন্দ্রীয় চরিত্রে অভিনয়ের পাশাপাশি পার্শ্ব চরিত্রে অভিনয় করেও তিনি সমাদৃত হয়েছেন। ১৯৩৭ সালে তিনি "দি অফুল ট্রুথ" চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন।
বেলামি ১৯০৪ সালের ১৭ই জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার মাতা লিলা লুইস (জন্ম: স্মিথ, ২৩শে জানুয়ারি ১৮৭৫ - ১৫ই জুন ১৯৬২) কানাডীয় ছিলেন এবং তার পিতা চার্লস রেক্সফোর্ড বেলামি (১২ই জানুয়ারি ১৮৭৬ - ৭ই অক্টোবর ১৯৬৮)। ১৫ বছর বয়সে তিনি বাড়ি থেকে পালিয়ে যান এবং একটি পথনাট্যে যুক্ত হন। তিনি এই পথনাট্যের সাথে সফরে যান এবং নিউ ইয়র্ক সিটিতে আসেন। তিনি নিউ ইয়র্ক সিটিতে মঞ্চে অভিনয় শুরু করে এবং ১৯২৭ সালের মধ্যে তিনি একটি থিয়েটার কোম্পানির মালিক হন।
১৯৩১ সালে "দ্য সিক্রেট সিক্স" দিয়ে বেলামির চলচ্চিত্রে অভিষেক হয় এবং এই দশক জুড়ে তিনি কেন্দ্রীয় ও পার্শ্ব চরিত্রে অভিনয় করেন। এই সময়ে তিনি ফে রের সাথে পাঁচটি চলচ্চিত্রে অভিনয় করেন।
১৯৩৭ সালে তিনি ক্যারি গ্রান্ট ও আইরিন ডানের সাথে "দি অফুল ট্রুথ" চলচ্চিত্রে অভিনয় করেন। এতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
সাইন
গণিতে সাইন বলতে কোনও কোণের একটি ত্রিকোণমিতিক অপেক্ষক বা ফাংশনকে বোঝায়। একটি সুক্ষ্মকোণের (সমকোণ বা ৯০ ডিগ্রী অপেক্ষা ছোট কোণের) সাইন ফাংশন একটি সমকোণী ত্রিভুজের মাধ্যমে সংজ্ঞায়িত করা হয়। নির্ধারিত সুক্ষ্মকোণের জন্য কোণটির বিপরীতে অবস্থিত বাহুর দৈর্ঘ্য এবং সমকোণী ত্রিভুজটির দীর্ঘতম বাহু বা অতিভুজের দৈর্ঘ্যের মধ্যকার অনুপাতই হচ্ছে ঐ কোণটির সাইন ফাংশনের মান।
আরও সাধারণভাবে, কোনও ঐকিক বৃত্তে অবস্থিত একটি রেখাংশের দৈর্ঘ্যের বাস্তব সংখ্যাতে প্রকাশিত মান দিয়ে সাইন বা অন্য যেকোনও ত্রিকোণমিতিক অপেক্ষকের সংজ্ঞা দেওয়া সম্ভব। আরও আধুনিক সংজ্ঞাসমূহে সাইনকে একটি অসীম ধারা হিসেবে বা কিছু সমাকলনীয় সমীকরণের সমাধান হিসেবে গণ্য করা হয়। ফলে সাইনের ধনাত্মক বা ঋণাত্মক মান সম্ভব, এমনকি জটিল সংখ্যা দিয়েও সাইনের মান প্রকাশ করা সম্ভব।
সাইন ফাংশনটি সাধারণত পর্যায়বৃত্ত ঘটনা যেমন শব্দতরঙ্গ, আলোকতরঙ্গ, পর্যায়বৃত্ত দোলকের অবস্থান ও বেগ, সৌরালোকের তীব্রতা এবং দিনের দৈর্ঘ্য, সারা বছরব্যাপী গড় তাপমাত্রার ওঠা-নামা, ইত্যাদির গাণিতিক আদল বা মডেল তৈরি করতে ব্যবহার করা হয়।
"সাইন" একটি ইংরেজি শব্দ। ইংরেজি “সাইন” যে ত্রিকোণমিতিক ধারণাটিকে নির্দেশ করে, সেই ধারণাটির আদি উৎপত্তি ঘটে প্রাচীন ভারতবর্ষে। প্রাচীন ভারতীয় গণিতবিদ আর্যভট্ট এর নাম দিয়েছিলেন “জ্যা-অর্ধ”। আর্যভট্ট প্রায়শই এটিকে সংক্ষেপে “জ্যা” বা “জিওয়া” নামে লিখতেন। যখন আরবেরা হিন্দু গণিতশাস্ত্রের গ্রন্থগুলি আরবিতে অনুবাদ করছিল, তখন এই সংস্কৃত “জ্যা” পরিভাষাটি আরবিতে “জিবা” নামক একটি অর্থহীন শব্দ দিয়ে অনুবাদ করা হয়। কিন্তু আরবিতে স্বরবর্ণ লেখার নিয়ম না থাকাই পরবর্তী আরব লেখকেরা এটিকে ভুলে “জিব” বা “জাইব” নামে লেখা শুরু করেন, যার অর্থ “স্তন” বা “বক্ষ”। এর বহু পরে ১২শ শতকে স্পেনের রাজা ৬ষ্ঠ আলফোনসোর আমলে তোলেদো শহরের মহাবিশপের তত্ত্বাবধানে আরবিতে লেখা গাণিতিক গ্রন্থগুলি লাতিনে অনুবাদের প্রকল্প হাতে নেওয়া হয়। এরই অংশ হিসেবে, ১১৪৫ সালে চেস্টারের রবার্ট নামক একজন ইংরেজ অনুবাদক আরবি গণিতবিদ আল খোয়ারিজমির "আল জবর আল মুকাবিলা" নামক গণিত গ্রন্থটি অনুবাদ করতে গিয়ে “জিব” শব্দটির দেখা পান। তিনি শব্দটির সংস্কৃত ব্যুৎপত্তি সম্পর্কে অবগত ছিলেন না। তিনিও আরব লেখকদের মত শব্দটিকে আরবি “বক্ষ” বা “স্তন” হিসেবে গণ্য করেন এবং এর লাতিন অনুবাদ করেন “সিনুস” (লাতিন শব্দ যার অর্থ "বক্ষ" বা "স্তন")। সেখান থেকেই পরবর্তীতে ইংরেজি “সাইন” শব্দটি এসেছে।
শিক্ষার অধিকার
মানবাধিকারের সার্বজনীন ঘোষণাপত্রের ২৬তম পরিচ্ছেদ অনুযায়ী সমস্ত মানুষের শিক্ষার অধিকার আছে। এই শিক্ষা (ন্যূনতমপক্ষে প্রাথমিক স্তরে) বিনামূল্যের হবে। প্রাথমিক শিক্ষা বাধ্যতামূলক হবে। কারিগরি ও পেশাগত শিক্ষা সর্বসাধারণের জন্য সুলভ হবে এবং উচ্চশিক্ষা মেধার ভিত্তিতে সবার জন্য সমভাবে লভ্য হবে। শিক্ষার লক্ষ্য হবে মানুষের ব্যক্তিত্বের পূর্ণ বিকাশ সাধন করা এবং মানবাধিকার ও মৌলিক স্বাধীনতাগুলির ব্যাপারে শ্রদ্ধা সুদৃঢ় করা। শিক্ষার কাজ হবে সমস্ত জাতি, বর্ণ ও ধর্মের লোকদের মধ্যে বোঝাপড়া, সহনশীলতা ও বন্ধুত্বকে উৎসাহিত করা এবং বিশ্বব্যাপী শান্তি রক্ষায় সহায়তা করা। শিশুকে কী শিক্ষা দেওয়া হবে, শিশুর বাবা-মা তা আগে থেকে নির্ধারণ করার অধিকার রাখেন।
ইউনেস্কো ২০০০ সালে সবার জন্য শিক্ষা আন্দোলনটির সূচনা করে। এর ফলে একবিংশ শতাব্দীর প্রথম দুই দশকে শিক্ষাক্ষেত্রে শিশু-কিশোদের অংশগ্রহণ বৃদ্ধি পেয়েছে।
মুজাসসিমাহ
ইসলামী পরিভাষায় মুশাব্বিহাহ কিংবা মুজাসসিমাহ তাদেরকে বলা হয়, যারা আল্লাহর নামসমূহ ও সিফাত (গুণাবলী) কে সৃষ্টির সাথে তুলনা করে অথবা বলে যে, আল্লাহর গুণাবলী মানুষের গুণাবলীর মতই। যেমন - তারা বলে, আল্লাহর হাত আমাদের হাতের মত, তাঁর কান আমাদের কানের মত ইত্যাদি। এছাড়া তারা কুরআন ও হাদীসে বর্ণিত আল্লাহর হাত, পা, চেহারা, চোখ ইত্যাদি গুণাবলীকে তাঁর গুণাবলী হিসেবে বিশ্বাস না করে তাঁর অঙ্গপ্রত্যঙ্গ বলে বিশ্বাস করে।
কিছু প্রসিদ্ধ মুজাসসিমাহ দল হল:
আরবীতে তাশবীহ বলা হয়, উভয় স্থানেই একই গুণাবলী থাকার কারণে কোন বিষয়কে অন্য আরেকটি বিষয়ের সাথে মিলানো। আর তাজসীম বলা হয়, মানবিক গুণাবলী কিংবা বৈশিষ্টাবলীকে অন্য কোন বস্তুর দিকে সম্বন্ধযুক্ত করা। 
মুজাসসিমাদের বিরোধীরা তাদের সমালোচনায় সাধারণত কুরআনের সূরা আশ-শুরার ১১ নং আয়াত উল্লেখ করে যেখানে বলা হয়েছে,
খালসা সুরুল
খালসা সুরুল (বৈজ্ঞানিক নাম: "Pseudozizeeria maha(Kollar)") এক প্রজাতির ছোট আকারের প্রজাপতি যার শরীর ও ডানা ধূসর-খয়েরি বর্ণের এবং সাদা ছোপ দেখা যায়। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।
খালসা সুরুল এর প্রসারিত অবস্থায় ডানার আকার ৩০-৪৪ মিলিমিটার দৈর্ঘ্যের হয়।
খালসা সুরুল এর প্রজাতিগুলো হলো:
ভারতে সাধারণত খালসা সুরুল এর যে উপপ্রজাতি দেখা যায় তা হল:এদের ভারত এর সিকিম থেকে অরুণাচল প্রদেশ পর্যন্ত দেখা যায়।
এরা দ্রুত এবং চকিত উড়ান যুক্ত এবং প্রায়শই আগের জায়গায় ফিরে আসে। ফুলে, পাতায়, পাখীর বিষ্ঠাতে এবং ভিজে মাটিতে বসতে দেখা যায়। বসা অবস্থায় প্রায়ই এদের বারবার ডানা অল্প খোলা ও বন্ধ করতে দেখা যায়। এদের বাসভূমি অন্যান্য সেরুলিয়ান দের অনুরূপ এবং মূলত জঙ্গলবাসী এবং পাহাড়ের পাদদেশ থেকে ১৩০০ মিটার উচ্চতা অবধি এদের দর্শন মেলে। ভিজে জঙ্গল পরিবেশে নিচু উচ্চতা যুক্ত অঞ্চল এদের বিশেষ পছন্দের। পুরুষ নমুনাদের মাঝেমধ্যে মাড্‌-পাডলিং করতে দেখা যায়।
ইরভিং লোজানো
ইরভিং রদ্রিগো লোজানো বাহেনা (স্পেনীয়: Hirving Rodrigo Lozano Bahena; জন্ম: ৩০ জুলাই ১৯৯৫) হলেন একজন মেক্সিকান পেশাদার ফুটবলার। তিনি ওলন্দাজ ক্লাব পিএসভি ও মেক্সিকো জাতীয় দলে মধ্যমাঠে খেলে থাকেন। তার ডাকনাম চাকি।
স্টিভেন জুবার
স্টিভেন জুবার (জার্মান: Steven Zuber; জন্ম: ১৭ আগস্ট ১৯৯১) হলেন সুইজারল্যান্ডীয় পেশাদার ফুটবলার। তিনি বুদেসলিগার ক্লাব হফেনহাইম ও সুইজারল্যান্ড জাতীয় ফুটবল দলে খেলে থাকেন।
কুমারগঞ্জ বিধানসভা কেন্দ্র
কুমারগঞ্জ (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ দিনাজপুর জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৮ নং কুমারগঞ্জ বিধানসভা কেন্দ্রটি কুমারগঞ্জ সমষ্টি উন্নয়ন ব্লক এবং 
অশোকগ্রাম, বাসুরিয়া, ছালুন এবং উদয় গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।
কুমারগঞ্জ বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের মহমুদা বেগম তার নিকটতম প্রতিদ্বন্দ্বী সিপিআই (এম) -এর মাফুজা খাতুনকে পরাজিত করেন।
২০০৬ এবং ২০০১ রাজ্যের বিধানসভা নির্বাচনে, সিপিআই (এম) -এর মাহফুজা খাতুন কুমারগঞ্জ কেন্দ্র থেকে জয়লাভ করেন তার নিকটতম প্রতিদ্বন্দ্বী তৃণমূল কংগ্রেস আহমেদ আলী সরদার এবং ননীগোপাল রায় উভয়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) -এর দ্বিজেন্দ্রনাথ রায় কংগ্রেসের পরিনিতা সিংহ রায়কে পরাজিত করেন এবং ১৯৯১ সালে কংগ্রেসের প্রবোধ কুমার সিংহ রায়কে পরাজিত করেন। ১৯৮৭ সালে সিপিআই (এম) -এর দ্বিজেন্দ্র মণ্ডল কংগ্রেসের আফ্রাবুদ্দিন সরকারকে পরাজিত করেন। ১৯৮২ সালে সিপিআই (এম) -এর দ্বিজেন্দ্রনাথ রায় কংগ্রেসের শেখন কুমার দাশগুপ্তকে পরাজিত করেন। ১৯৭৭ সালে সিপিআই (এম) -এর জামিনী কিশোর মজুমদার কংগ্রেসের খলিল সায়েদকে পরাজিত করেন।
১৯৭২ এবং ১৯৭১ সালে কংগ্রেসের প্রবোধ কুমার সিংহ রায় জয়ী হন। ১৯৬৯ সালে বাংলা কংগ্রেসের অবিনাশ বসু জয়লাভ করেন। ১৯৬৭ সালে কংগ্রেসের এম. বোস জয়ী হন।
আজিজ আহমেদ (জেনারেল)
আজিজ আহমেদ বাংলাদেশ সেনাবাহিনীর একজন সেনাপ্রধান। ২০১৮ সালের ১৮ জুন তিনি বাংলাদেশ সেনাবাহিনীর পরবর্তী সেনাপ্রধান (সিএএস) হিসাবে নিয়োগপত্র লাভ করেন, যা ২৫ জুন ২০১৮ থেকে পরবর্তী ৩ বছরের জন্য কার্যকর হবে।
১৯৬১ সালে জন্ম নেয়া আজিজ আহমেদের পৈতৃক বাড়ি চাঁদপুর জেলার মতলব উত্তর উপজেলার সুলতানাবাদ ইউনিয়নের টরকী গ্রামে। তাঁর বাবা ওয়াদুদ আহমেদ বিমানবাহিনীর সাবেক কর্মকর্তা। মোহাম্মদপুর সরকারি উচ্চ বিদ্যালয় থেকে এসএসসি পাস করার পর তিনি এইচএসসি পাস করেছিলেন নটরডেম কলেজ থেকে।
২০০৯ সালে বিজিবিতে ঢাকা সেক্টরে প্রধান হিসেবে দায়িত্ব পালন করেন। পরবর্তীতে ব্রিগেডিয়ার পদে পদোন্নতি নিয়ে কুমিল্লা সেনানিবাসে স্থলাভিষিক্ত হন। সেখানে তিনি মেজর জেনারেল পদোন্নতি প্রাপ্ত হয়ে কুমিল্লা সেনানিবাসে জিওসি দায়িত্ব পালন করেন। ২০১২ সালে তিনি বিজিবির মহাপরিচালক হিসেবে দায়িত্ব পালন করেন। ২০১৬ সালে লে. জে. পদে পদোন্নতি পান। এরপর তিনি আরডকের প্রধান হিসেবে দায়িত্ব পালন করেন।
তিনি এর পূর্বে সেনাবাহিনীর কোয়ার্টার মাস্টার জেনারেল হিসেবে কাজ করছেন, তিনি বাংলাদেশ সেনাবাহিনীর আর্মি ট্রেইনিং অ্যান্ড ডকট্রিন্যাল কমান্ডের জিওসি ছিলেন। তিনি বর্ডার গার্ড বাংলাদেশ-এর মহাপরিচালক ছিলেন। তিনি কুমিল্লা সেনানিবাসে ৩৩ পদাতিক ডিভিশনের জিওসি হিসেবেও দায়িত্ব পালন করেন। তিনি সীমান্ত ব্যাংক-এর প্রতিষ্ঠাতা চেয়ারম্যান হিসেবেও দায়িত্ব পালন করেন, যা একটি বাণিজ্যিক ব্যাংক এবং বিজিবি ওয়েলফেয়ার ট্রাস্ট-এর একটি যৌথ উদ্বেগ।
বেলু ওরিজোঁতি
বেলু ওরিজোঁতি () দক্ষিণ আমেরিকা মহাদেশের রাষ্ট্র ব্রাজিলের দক্ষিণ-পূর্ব অংশের মিনাস জেরাইস রাজ্যের রাজধানী শহর। মূল বেলু ওরিজোঁতি শহরে প্রায় ২৫ লক্ষ এবং বৃহত্তর মহানগর এলাকাতে প্রায় ৫২ লক্ষ লোকের বাস। এটি ব্রাজিলের ৬ষ্ঠ বৃহত্তম জনবহুল শহর এবং ৩য় বৃহত্তম জনবহুল মহানগর এলাকা। মূল শহরের আয়তন প্রায় ৩৩১ বর্গকিলোমিটার। এটি ব্রাজিলের প্রথম পরিকল্পিত নগরী। ১৮শ শতকের শুরুর দিকে এখানে লোকবসতি স্থাপিত হলেও মূলত ১৮৯০-এর দশকেই বর্তমান শহরটিকে পরিকল্পিতভাবে নির্মাণ করা হয়। নগরটির নকশাবিদেরা মার্কিন যুক্তরাষ্ট্রের রাজধানী ওয়াশিংটন ডিসি-কে অনুপ্রেরণা হিসেবে ব্যবহার করেন।
বেলু ওরিজোঁতি শহরটি কয়েকটি পাহাড়ের উপরে নির্মিত এবং চারপাশে উঁচু পর্বত দিয়ে বেষ্টিত। শহরটি বিশালাকার মিনেইরাউঁ স্টেডিয়ামের জন্য সুপরিচিত। ১৯৬৫ সালে নির্মিত এই স্টেডিয়ামে ব্রাজিলীয় ফুটবল জাদুঘরটি অবস্থিত। শহরের কাছে পাম্পুলিয়া হ্রদ এবং পাম্পুলিয়া স্থাপতিক ভবনসমষ্টি অবস্থিত, যেখানে ব্রাজিলের আধুনিকতাবাদী স্থপতি অস্কার নিমাইয়ারের নকশাকৃত তরঙ্গাকৃতির ছাদবিশিষ্ট আসিসির সাধু ফ্রান্সিস গির্জাটি অবস্থিত।
শহরের কেন্দ্রে রয়েছে বৃক্ষশোভিত স্বাধীনতা চত্ত্বর (Praça da Liberdade "প্রাসা দি লিবের্দাদি"), যার চারপাশ ঘিরে রেখেছে বেশ কিছু সরকারী ভবন। এর কাছেই ব্রাজিলীয় চিত্রশিল্পী ইনিমা দি পাউলা'র চিত্রকর্ম সমৃদ্ধ একটি শিল্পকলা জাদুঘর আছে। ১৯২৯ সালে বিশালাকার কেন্দ্রীয় বিপণী বিতানটি নির্মাণ করা হয়। এখানে বহু বার, রেস্তোরাঁ ছাড়াও স্থানীয় কাচাসা মদ্যপানীয়, হস্তশিল্পজাত দ্রব্য ও স্থানীয় কৃষিপণ্য বিক্রয়কারী অনেক দোকান আছে। স্টেশন চত্ত্বরে নব্যধ্রুপদী চারু ও দারুকলা জাদুঘরটি অবস্থিত; জাদুঘরটি আদিতে একটি রেলস্টেশন ছিল। মাঁগাবেইরাস উদ্যান থেকে গোটা শহরের একটি বিস্তৃত অবাধ দৃশ্যপট দেখতে পাওয়া যায়। শহরের দক্ষিণ-পশ্চিমে ইনিওতিঁ নামক একটি বিশাল জাদুঘর ও উদ্যান এলাকা অবস্থিত যেখানে উন্মুক্ত মাঠে সমসাময়িক শিল্পকলার প্রদর্শনীর আয়োজন করা হয়।
বেলু ওরিজোঁতি শহরটি ১৯৫০ ফিফা বিশ্বকাপ ও ২০১৪ ফিফা বিশ্বকাপের আয়োজক শহরগুলির একটি ছিল। এছাড়া শহরটি ২০১৩ সালের ফিফা কনফেডারেশনস কাপের যৌথ আয়োজক ছিল এবং ২০১৬ গ্রীষ্মকালীন অলিম্পিক প্রতিযোগিতার কিছু ফুটবল খেলারও আয়োজন করে।
বালুরঘাট বিধানসভা কেন্দ্র
বালুরঘাট (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৯ নং বালুরঘাট বিধানসভা কেন্দ্রটি বালুরঘাট পৌরসভা, অমৃতাখন্ড, ভাটপাড়া এবং চিঙ্গিশপুর গ্রাম পঞ্চায়েত গুলি বালুরঘাট সমষ্টি উন্নয়ন ব্লক এবং হিল্লি সমষ্টি উন্নয়ন ব্লক এর অন্তর্গত।
বালুরঘাট বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের শঙ্কর চক্রবর্তী তাঁর নিকটতম প্রতিদ্বন্দ্বী আরএসপি'র বিশ্বনাথ চৌধুরীকে পরাজিত করেন।
১৯৭৭ থেকে ২০০৬ সাল পর্যন্ত আরএসপি বিশ্বনাথ চৌধুরী বালুরঘাট কেন্দ্র থেকে সাত বছর জয়লাভ করেছিলেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে বিজেপি এর দেবশ্রী চৌধুরীকে, ২০০১ সালে তৃণমূল কংগ্রেসের শঙ্কর চক্রবর্তীকে, ১৯৯৬ এবং ১৯৯১ সালে কংগ্রেসের বিপ্লব খানকে, ১৯৮৭ সালে কংগ্রেসের মাধব চন্দ্র রায়কে, ১৯৮২ সালে আইসিএসের আশিস রায়কে এবং ১৯৭৭ সালে কংগ্রেসের জ্যোতিশ্বর সরকারকে পরাজিত করেন।
১৯৭২ এবং ১৯৭১ সালে কংগ্রেসের বীরেশ্বর রায় জয়ী হন। ১৯৬৯ এবং ১৯৬৭ সালে আরএসপি/নির্দল মুকুল বাসু জয়ী হন। ১৯৬২ সালে কংগ্রেসের সুশীল রঞ্জন চট্টোপাধ্যায় জয়ী হন। ১৯৫৭ এবং ১৯৫১ সালে বালুরঘাট যৌথ আসন ছিল। ১৯৫৭ সালে কংগ্রেসের মারদি হাকাই ও নির্দলের ধীরেন্দ্রনাথ ব্যানার্জী জয়ী হন। স্বাধীন ভারতের প্রথম নির্বাচন, কংগ্রেসের সরোজ রঞ্জন চট্টোপাধ্যায় এবং লক্ষ্মণ চন্দ্র হান্ডা উভয় জয়ী হন।
বাংলাদেশ আওয়ামী ওলামা লীগ
বাংলাদেশ আওয়ামী ওলামা লীগ হল বাংলাদেশের একটি ধর্মীয় রাজনৈতিক দল, যা বর্তমান ক্ষমতাশীন আওয়ামী লীগের অঙ্গসংগঠন বলে নিজেদের দাবি করে। যদিও মুল দল বাংলাদেশ আওয়ামী লীগ তাদের অঙ্গসংগঠন হিসাবে ওলামা লীগের কার্যক্রম স্থগিত করেছিল।
আওয়ামী ওলামা লীগ অফিসিয়ালি ১৯৯৬ সালে তৎকালীন আওয়ামীলীগ সভানেত্রী এবং পরবর্তীতে প্রধানমন্ত্রী শেখ হাসিনা কর্তৃক প্রতিষ্ঠিত হয়।
২০১৬ সালে ওলামা লীগ বাংলাদেশ সরকার গৃহীত জাতীয় উৎসব পহেলা বৈশাখকে ইসলাম বিরোধী ও অনৈসলামিক আখ্যায়িত আয়োজন বন্ধের দাবি করে।
২০১৭ সালের জানুয়ারিতে বাংলাদেশে স্টার জলসা, স্টার প্লাস ও জি বাংলাসহ ভারতীয় সব টিভি চ্যানেল সম্প্রচার বন্ধেরও দাবি করে। একই বছর ওলামা লীগ সুপ্রীম কোর্টের সামনে থেকে গ্রীক বিচারের দেবী থিমিসের মুর্তি সরানোর দাবি করেছিল।
ফ্রাঙ্ক মিলিগ্যান
ফ্রাঙ্ক উইলিয়াম মিলিগ্যান (; জন্ম: ১৯ মার্চ, ১৮৭০ - মৃত্যু: ৩১ মার্চ, ১৯০০) হ্যাম্পশায়ারের ফার্নবোরা এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে ১৮৯৯ সালে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন। শৌখিন প্রথম-শ্রেণীর ক্রিকেটার হিসেবে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট বোলিংয়ে দক্ষ ছিলেন ফ্রাঙ্ক মিলিগ্যান।
প্রতিভাধর অল-রাউন্ডার হিসেবে যথেষ্ট সুনাম ছিল তাঁর। সজীব পেস বোলিং, উজ্জ্বীবিত ফিল্ডার ও ব্যাট হাতে দৃষ্টিনন্দন স্ট্রোক খেলতেন ফ্রাঙ্ক মিলিগ্যান। ১৮৯৭ সালে ওভালে জেন্টলম্যানের সদস্যরূপে প্লেয়ার্সের বিপক্ষে সুন্দর ক্রীড়ানৈপুণ্য প্রদর্শন করেছিলেন। উভয় ইনিংসেই ৪৭ রান সংগ্রহের পাশাপাশি দ্বিতীয় ইনিংসে মাত্র তিন রান দিয়ে দুই উইকেট দখল করেন। এক বছর পর স্কারবোরায় দ্বিতীয় ইনিংসে ৭/৬১ বোলিং পরিসংখ্যান দাঁড় করান।
অন্য কাউন্টিতে জন্মগ্রহণ করলেও ইয়র্কশায়ারের পক্ষে কাউন্টি চ্যাম্পিয়নশীপে খেলেন। ১৮৯৪ থেকে ১৮৯৮-৯৯ মৌসুম পর্যন্ত ৯৫টি প্রথম-শ্রেণীর খেলায় অংশ নিয়ে দশটি অর্ধ-শতক ও ১৪৪ উইকেট দখল করেছিলেন।
সমগ্র খেলোয়াড়ী জীবনে দুইটি টেস্ট খেলার সুযোগ লাভ করেন ফ্রাঙ্ক মিলিগ্যান। ১৮৯৮-৯৯ মৌসুমে লর্ড হকের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। ১৪ ফেব্রুয়ারি, ১৮৯৯ তারিখে টেস্ট ক্রিকেটে অভিষেক ঘটে তাঁর। দ্বিতীয় ও সর্বশেষ টেস্টটি খেলেন একই সালের ১ এপ্রিলে। এ সফর শেষ হবার পরও দক্ষিণ আফ্রিকায় অবস্থান করেন।
দক্ষিণ আফ্রিকায় অবস্থানকালে কর্নেল প্লামারের অধীনে দ্বিতীয় বোর যুদ্ধে অংশ নেন। সেখানে তিনি লেফট্যানেন্ট পদবী ধারন করেন। ম্যাফকিং এলাকায় অবস্থান করেন। ৩১ মার্চ, ১৯০০ তারিখে দক্ষিণ আফ্রিকার ট্রান্সভাল প্রদেশের রামাতলাবামা এলাকায় ৩০ বছর বয়সে নিহত হন তিনি।
পশ্চিম ইয়র্কশায়ারের ব্র্যাডফোর্ডের হ্যারল্ড পার্কে গোলাপ বাগানে তাঁকে স্মরণপূর্বক স্মারকসূচক সূর্যঘড়ি রয়েছে।
বাংলাদেশ ইন্সটিটিউট অব ইসলামিক থট
বাংলাদেশ ইন্সটিটিউট অব ইসলামিক থট (বিআইআইটি) বাংলাদেশে অবস্থিত একটি গবেষণা ভিত্তিক চিন্তাধারা প্রতিষ্ঠান, যা যুক্তরাষ্ট্রের ওয়াশিংটন ভিত্তিক ইন্টারন্যাশনাল ইন্সটিটিউট অব ইসলামিক থটে নিবন্ধিত। বিআইআইটি গভীরতম শিক্ষার জন্য সংশ্লেষিত শিক্ষা, সংস্কৃতি ও নৈতিকতা গবেষণার সাথে জরিত। এটি ১৯৮৯ সালে প্রতিষ্ঠিত হয় এবং বর্তমানে এটি বেসরকারি সংস্থা হিসেবে নিবন্ধিত হয়ে কার্যক্রম পরিচালনা করছে।
বাংলাদেশী বুদ্ধিজীবী শাহ আব্দুল হান্নান এর সহযোগী প্রতিষ্ঠাতা ছিলেন এবং বর্তমানে তিনি বিআইআইটি ট্রাস্টের প্রধান হিসেবে দ্বায়িত্ব পালন করছেন।
প্রতিষ্ঠানটির প্রধান কার্যালয় ছাড়াও চট্টগ্রাম, রাজশাহী ও কুষ্টিয়ায় বিভাগীয় কার্যালয় আছে। বিআইআইটির একটি সমৃদ্ধ লাইব্রিরী রয়েছে।
ইথেল ব্যারিমোর
ইথেল ব্যারিমোর (ইংরেজি: Ethel Barrymore; জন্ম: ইথেল মে ব্লিদ; ১৫ই আগস্ট ১৮৭৯ - ১৮ই জুন ১৯৫৯) ছিলেন একজন মার্কিন অভিনেত্রী। তিনি ব্যারিমোর অভিনয়শিল্পী পরিবারের একজন। তাকে "মার্কিন মঞ্চনাটকের ফার্স্ট লেডি" বলে অভিহিত করা হয়। তিনি ছয় দশকের অধিক সময় মঞ্চে অভিনয় করেছেন। ১৯৪৪ সালে তিনি "নান বাট দ্য লোনলি হার্ট" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
ইথেল মে ব্লিদ ১৮৭৯ সালের ১৫ই আগস্ট পেন্সিলভেনিয়ার ফিলাডেলফিয়ায় জন্মগ্রহণ করেন। তার পিতা মরিস ব্যারিমোর (জন্মনাম: হারবার্ট ব্লিদ) ছিলেন একজন একজন অভিনেতা এবং তার মাতা জর্জিয়ানা ড্রিউ ছিলেন একজন অভিনেত্রী। তার জন্মের চার মাস পূর্বে টেক্সাসের ওল্ড ওয়েস্ট এনকাউন্টার নামে খ্যাত এক দুর্ঘটনায় পতিত হয়েছিলেন। তার পিতার প্রিয় চরিত্র উইলিয়াম মেকপিস থেকারির "দ্য নিউকামস"-এর ইথেল চরিত্রের নামানুসারে তার নাম রাখা হয়েছিল।
অভিনেতা জন ও লিওনেল ব্যারিমোর তার ভাই, অভিনেতা জন ড্রিউ ব্যারিমোর তার ভাইপো এবং অভিনেত্রী ড্রিউ ব্যারিমোর তার ভাইপোর কন্যা। এছাড়া তিনি অভিনেত্রী ও মঞ্চ ব্যবস্থাপক লুইস লেন ড্রিউয়ের (মিসেস জন ড্রিউ নামে পরিচিত) নাতনী এবং ব্রডওয়ে ম্যাটিনি আইডল জন ড্রিউ জুনিয়র ও ভিটাগ্রাফ স্টুডিওজের মঞ্চ ও পর্দা তারকা সিডনি ড্রিউয়ের ভাইঝি।
"ন্যাশনাল রেড ক্রস পিজেন্ট" (১৯১৭) ও "রাসপুতিন অ্যান্ড দ্য এমপ্রেস" (১৯৩২) ছবিতে তারা তিন ভাইবোন - ইথেল, জন ও লিওনেল একত্রে অভিনয় করেন। প্রথম চলচ্চিত্রটি বর্তমানে হারানো চলচ্চিত্র বলে গণ্য করা হয়।
১৯৪৪ সালে তিনি "নান বাট দ্য লোনলি হার্ট" চলচ্চিত্রে ক্যারি গ্র্যান্টের বিপরীতে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
তাকে পরবর্তীকালে রবার্ট সিয়ডম্যাকের "দ্য স্পাইরাল স্টেয়ারকেস" (১৯৪৬), অ্যালফ্রেড হিচককের "দ্য প্যারাডাইন কেস" (১৯৪৭) এবং "পোট্রেট অব জেনি" (১৯৪৮) ও "দ্য রেড ডানুবি" (১৯৪৯) ছবিতে দেখা যায়। তার সর্বশেষ চলচ্চিত্র ছিল "জনি ট্রাবল" (১৯৫৭)।
ক্যারল কেইন
ক্যারোলিন লরি কেইন (ইংরেজি: Carolyn Laurie Kane; জন্ম: ১৮ই জুন ১৯৫২) হলেন একজন মার্কিন অভিনেত্রী ও কৌতুকাভিনেত্রী। তিনি ১৯৭০-এর দশকে "হেস্টার স্ট্রিট" (১৯৭৫) ও "অ্যানি হল" (১৯৭৭) চলচ্চিত্রে অভিনয় করে পরিচিতি অর্জন করেন। "হেস্টার স্ট্রিট" ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। ১৯৮০-এর দশকের শুরুর দিকে তিনি "ট্যাক্সি" টেলিভিশন ধারাবাহিকে সিমকা গ্রাভাস চরিত্রে অভিনয় করে দুটি প্রাইমটাইম এমি পুরস্কার অর্জন করেন।
কেইন ১৯৫২ সালের ১৮ই জুন ওহাইওর ক্লিভল্যান্ডে জন্মগ্রহণ করেন। তার পিতা মাইকেল কেইন একজন স্থপতি এবং মাতা জয় একজন জ্যাজ গায়িকা, শিক্ষক, নৃত্যশিল্পী ও পিয়ানো বাদক। তার পরিবার ইহুদি ধর্মাবলম্বী। তার পিতামহ-পিতামহী ও মাতামহ-মাতামহীরা রাশিয়া থেকে মার্কিন যুক্তরাষ্ট্রে আসেন। তার যখন ১২ বছর বয়স, তখন তার পিতামাতার বিবাহবিচ্ছেদ হয়।
পানামা জাতীয় ফুটবল দল
পানামা জাতীয় ফুটবল দল () আন্তর্জাতিক ফুটবল অঙ্গনে পানামার প্রতিনিধিত্ব করছে।
কনকাকাফ ও আঞ্চলিক সংস্থা আনকাফের অন্যতম সদস্য পানামানিয়ান ফুটবল ফেডারেশন কর্তৃক পানামায় দলটি নিয়ন্ত্রিত ও পরিচালিত হচ্ছে। লস ক্যানালেরস (দ্য ক্যানাল ম্যান) ডাকনামে পরিচিতি পানামা প্রথমবারের মতো রাশিয়ায় অনুষ্ঠিত ২০১৮ সালের ফিফা বিশ্বকাপের ফুটবল খেলায় অংশগ্রহণের সুযোগ পায়।
২০০৫ ও ২০১৩ সালের কনকাকাফ গোল্ড কাপে রানার্স-আপ হয়েছিল এ দলটি। এছাড়াও পানামা ফুটবল দল ২০০৯ সালের উপ-আঞ্চলিক প্রতিযোগিতা মধ্য আমেরিকান কাপ চ্যাম্পিয়নশীপে অংশগ্রহণ করে শিরোপা জয় করেছিল।
২০১৪ সালের বিশ্বকাপকে সামনে রেখে পানামা দল বাছাইপর্বে চতুর্থ রাউন্ড পর্যন্ত উপনীত হয়েছিল। শেষ খেলায় মার্কিন যুক্তরাষ্ট্রের বিপক্ষে ৯০ মিনিট শেষে ২-১ গোলে জয়লাভ করে ও ২০১৪ সালের বাছাইপর্বের প্লে-অফ খেলায় নিউজিল্যান্ড দলের মুখোমুখি হয়। কিন্তু দুই গোলে পিছিয়ে পড়ে থেমে যায় ও মেক্সিকো দল প্লে-অফ খেলায় জায়গা করে নেয়। তাসত্ত্বেও চারবছর পর ‘লস ক্যানালেরসরা’ শেষপর্যন্ত কোস্টারিকাকে ২-১ গোলে পরাজিত করে বিশ্বকাপের চূড়ান্ত আসরে খেলার সুযোগ করে নেয়। ফলশ্রুতিতে ত্রিনিদাদ ও টোবাগো দলের কাছে ২-১ গোলে পরাজিত হয়ে ১৯৮৬ সালের পর প্রথমবারের মতো চূড়ান্ত পর্বের খেলা থেকে দূরে থাকে মার্কিন যুক্তরাষ্ট্র দল। পানামা দল ২০১৮ সালের বিশ্বকাপে অভিষেক ঘটিয়ে বেলজিয়াম ও ইংল্যান্ড দলসহ আফ্রিকান দল তিউনিসিয়ার সাথে গ্রুপ জি'য়ে মুখোমুখি হবে।
সিসিসিএফ প্রতিযোগিতা ১৯৪১ সালে শুরু হলেও ১৯৬১ সালে বিলুপ্ত হয়ে যায়।১৯৬৩ সালে কনকাকাফ চ্যাম্পিয়নশীপ প্রতিযোগিতা শুরু হলেও ১৯৮৯ সালে বিলুপ্ত হয়ে যায়।
গোত্র
গোত্র শব্দটির অর্থ বংশ বা গোষ্ঠীকে বুঝায়। সনাতন ধর্মে গোত্র মানে একই পিতার ঔরষজাত সন্তান-সন্ততি (সমূহ) দ্বারা সৃষ্ট বংশ পরম্পরা। বৈদিক শাস্ত্র অনুসারে, একটি বংশের রক্ত প্রবাহিত হয় পুরুষ পরম্পরায়। সূতরাং, বংংশের রক্তের ধারক ও বাহক হলো পুরুষ। সনাতন ধর্মের বংশ রক্ষার ধারায় ছিলেন প্রথম সত্য যুগের শুরুতে ব্রহ্মার মানস সন্তানদের মধ্যে অন্যতম ঋষিগণ। পরবর্তীতে অন্যান্য ঋষির বশ পরম্পরাও পরিলক্ষত হয়।
এই একেকজন ঋষির বংশ পরম্পরা তাঁদের নামে একেকটি গোত্র হিসেবে পরিচিত লাভ করে। সে হিসেবে একই গোত্রের বংশীয়গণ পরস্পর ভাইবোন। এমনকি একই বংশের স্বজনেরা পরবর্তীতে জীবিকা নির্বাহের প্রয়োজনে, সাধন-ভজন, পরমেশ্বর ভগবানের বাণী প্রচারের প্রয়োজনে ছড়িয়ে ছিটিয়ে পড়লে পিতার নামের সাথে গোত্র নামের গুরুত্ব প্রকাশ পায়। যেমন- ঋষি কশ্যপ মুনির বংশধরেরা নিজেদের “কাশ্যপ গোত্রস্য” বা কশ্যপ মুনির বংশ পরিচয় দিয়ে থাকেন।
এভাবে পর্যায়ক্রমে আরো অনেক গোত্রের নাম পাওয়া যায়। সনাতন ধর্মে প্রকট আছে/অহরহ যেসব গোত্র দেখা যায় তা হলো কাশ্যপ গোত্র, ভরদ্বাজ গোত্র, বশিষ্ট গোত্র, বৃহস্পতি গোত্র, বিশ্বামিত্র গোত্র, জামদগ্ন্য গোত্র, শিব গোত্র, মৌদগল্য গোত্র, ভার্গব গোত্র, শান্ডিল্য গোত্র, আলম্বায়ন গোত্র ইত্যাদি। একই গোত্রের লোকজনকে সমগোত্র বলা হয়। সোজা কথা এরা পরস্পর নিকট-আত্মীয়। আর অন্যান্য গোত্রের লোকজনের সাথে তাঁরা পরস্পর আত্মীয়তার বন্ধনে আবদ্ধ এই কারণে যে, আমরা সবাই প্রপিতামহ ব্রহ্মা থেকে এসেছি যদিও আমাদের আদি পিতা-মাতা যথাক্রমে মনু ও শতরূপা।
সমগোত্র কি এবং কেন?
সমগোত্র মানে একই পিতৃবংশ। যেমন কাশ্যপ গোত্র। মুনি কশ্যপ ঋষির বংশধর। ব্রহ্মার মানস পুত্রগণের থেকে আগত প্রতিটি বংশ এক একটি গোত্র বা রক্তের ধারায় প্রবাহিত। একই গোত্র চারটি বর্ণে থাকতে দেখা যায়। কারণ, একই ঋষির সন্তানরা একেক সময়ে একেক কাজে মনোযোগী হয়ে থাকে। যে শাস্ত্র অধ্যয়ণ বা বুদ্ধিভিত্তিক (আধুনিক সমাজে যাকে বুদ্ধিজীবি বলা হয়) জীবিকা অবলম্বন করে সে ব্রাহ্মণ হিসেবে, রাজধর্ম পালনকারী ক্ষত্রিয়, ব্যবসা-বাণিজ্যে মনোযোগী হলে সে বৈশ্য আর এসব পেশাগত লোকদের সেবা করেই সন্তুষ্ট অর্জনে আগ্রহীরা শুদ্র হিসেবে পরিচিতি লাভ করে থাকে। এ গুণাবলীসমূহ কেউ জন্মে প্রাপ্ত হয় না, অর্জন করতে হয়। তাই বর্নাশ্রম সঠিক কিন্তু বর্ণপ্রথা ভুল ও মিথ্যা যা ক্ষত্রিয় ধর্ম পালনে পুরোপুরি অপারগ রাজা বল্লাল সেন তার রাজ-অপকর্ম ঢাকতে শুরু করেছেন। ধার্মিক ও পন্ডিতদের অত্যাচার করে রাজ্য থেকে বিতারিত করে। আর এটা পুরোপুরি ইমপ্লিমেন্টেশন করেছেন তারই পুত্র রাজা লক্ষ্মণ সেন। অবশ্য বিষ্ণুপূরাণ ও ভবিষ্যপূরাণে উল্লেখিত অপকর্ম করার সাজা হিসেবে যথারীতি পরবর্তীতে শোচনীয় পরাজয় পূর্ভক রাজ্য হারাতে হয়েছ তাকে!
সনাতন ধর্মে নিকটাত্মীয় বা সমগোত্রে বিবাহ নিষিদ্ধ। কারণ হিসেবে বৈদিক শাস্ত্রসমূহ বিশেষ করে মনুসংহিতায় বলা হচ্ছে, একই রক্তের সম্পর্কের কারো সাথে বিবাহ হলে সন্তান বিকলাঙ্গ, শারীরিক বা মানসিক প্রতিবন্ধী, মেধা ও বুদ্ধিহীন হয়। শিশু নানা রোগে জরাজীর্ণ হয়ে থাকে। তবে একান্তই প্রয়োজন হলে/ পাত্র-পাত্রী না পাওয়া গেলে ১৪ জ্ঞাতি-গোষ্ঠি পেরিয়ে গেলে তখন বিবাহ করা যেতে পারে। তবে তা যথাসম্ভব এড়িয়ে চললেই ভালো।
চিকিৎসা বিজ্ঞানও এটি স্বীকার করেছে। তারা বলছেন, নিকটাত্মীয় বা কাজিন যেমন-কাকাতো/চাচাতো, মামাতো, মাসতুতো/খালাতো, পিসতুতো/ফুফাতো ভাই-বোনদের মধ্যে বিয়ের পরিণামে যে সন্তান হয়, তার মধ্যে জন্মগত ত্রুটি দেখা দেয়ার ঝুঁকি অনেক বেশি। ‍”দ্য ল্যানসেট” সাময়িকীতে প্রকাশিত এক গবেষণা নিবন্ধে বিজ্ঞানীরা এ তথ্য জানিয়েছেন।
নিলি জেলা
নিলি ("এছাড়াও লাইলি নামেও পরিচিত") (ফার্সি ভাষা: نیلی) আফগানিস্তানের দায়কুন্দি প্রদেশের একটি অন্যতম জেলা। জেলাটির প্রধান শহরের নাম হচ্ছে নিলি, যেটি অবশ্য দায়কুন্দি প্রদেশের রাজধানী হিসেবে সেবা প্রদান করে থাকে। একটি নুড়ি পাথরের বিমানের নির্মিত পথের সাথে শহরটিতে একটি ছোট বিমানবন্দর (হেলিপোর্ট) রয়েছে এবং একটি বাণিজ্যিক রেডিও স্টেশন রয়েছে। শীতকালে আবহাওয়া খুবই তীব্র ঠান্ডা অনুভুত হয় এবং রাস্তাগুলি জরাজীর্ণ হওয়ায় চলাচলের জন্য খুবই কঠিন হয়ে পড়ে।
জেলা পরিলেখ:
সবচেয়ে বেশি গোলকারী ফুটবলারের তালিকা
ফুটবল বিশ্বের সবচেয়ে জনপ্রিয় খেলা, এই খেলার ইতিহাসে সর্বোচ্চ গোল করেছেন চেকোশ্লোভাকিয়ার জোসেফ বিকান (৮০৫). নিচে ইতিহাসের সবচেয়ে বেশি গোলকারী খেলোয়াড়দের তালিকা নিচে দেওয়া হলোঃ
ফান্দি আহমাদ - ২২৫ বেরাদর আদুরাইমভ - ১৫০
নিউজিল্যান্ডীয় টেস্ট ক্রিকেটারদের তালিকা
অত্র নিবন্ধটি নিউজিল্যান্ডীয় টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। নিউজিল্যান্ড ১৯৩০ সালে টেস্ট পরিবারভূক্ত হয়। ৩ এপ্রিল, ২০১৮ তারিখ পর্যন্ত ২৭৩জন ক্রিকেটার নিউজিল্যান্ড জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ৩ এপ্রিল, ২০১৮ তারিখ অনুযায়ী সঠিক।
পাঁচ ফোড়ন
পাঁচ ফোড়ন হল দক্ষিণ এশিয়ায় ব্যবহৃত একটি জনপ্রিয় মসলার মিশ্রন যা বাংলাদেশ, পূর্ব ভারত ও দক্ষিণ নেপালে বিশেষ কিছু রান্নায় (বিশেষ করে ডাল ও আচার বানাতে) ব্যবহার করা হয়ে থাকে। পাঁচ ফোড়ন বা পাঁচ মসলাকে মৈথালী ভাষায় পাঞ্চ ফোরন, নেপালি ভাষায় পাদকুনে মশলা, অসমীয়া ভাষায় পাস ফুরন এবং উড়ীয়া ভাষায় পঞ্চু ফুতানা বলে ডাকে।
পাঁচ ফোড়নের ব্যবহৃত সকল মসলা দানাদার বা মসলা বীজ। সাধারণত পাঁচ ফোড়ন মসলায় মেথি বীজ, মৌরি বীজ, কালোজিরা বীজ, জিরা বীজ, সরিষা বীজ সমপরিমাণে থাকে। কিছু রাধুনী  মেথি কম পরিমাণে ব্যবহার করতে পছন্দ করে, যাতে মশলার স্বাদ একটু তিক্ত হয়। বাংলাদেশে কোথাও কোথাও বা কখনও কখনও সরিষার পরিবর্তে ধনিয়া ব্যবহার করা হয়। ভারতে কখনও কখনও সরিষার পরিবর্তে রাঁধুনি বীজও ব্যবহার করে থাকে। পাশ্চাত্যে যেখানে রাঁধুনি পাওয়া দুষ্প্রাপ্য সেখানে পাথুনি বীজ ব্যবহৃত হয়।
সার্বিয়ায় ইসলাম
সার্বিয়াতে খৃষ্টধর্মের পর দ্বিতীয় বৃহত্তর ধর্ম হলো ইসলাম। যা তার অধিবাসীদের ৩%। যদি কসোভো (যাকে সার্বিয়ার একটি অংশ হিসেবে ধর্তব্য হয়) সহ ধর্তব্য হয় তাহলে পার্সেন্টিজ আরো বৃদ্ধি পাবে।
ভারতীয় বন্যপ্রাণী
ভারত তার প্রাণীজগৎ ও জীববৈচিত্র্যের জন্য পৃথিবীখ্যাত। মুষ্টিমেয় কিছু গৃহপালিত পশু যেমন গোরু, মহিষ, ছাগল, মুরগি, এবং ব্যাক্ট্রিয়ান ও ড্রোমেডারি উট ছাড়াও ভারতে বহু ধরণের প্রাণী বসবাস করে। এখানে বসবাস করে বেঙ্গল ও ইন্দোচীন বাঘ, এশীয় সিংহ, ভারতীয় ও ইন্দোচীন চিতা, তুষার চিতা, মেঘলা চিতা, হরিণের বিভিন্ন জাত, যেমন চিত্রা, হাঙ্গুল, বারশিঙ্গা; ভারতীয় হাতি, ভারতীয় গণ্ডার, এবং আরও অনেক। এলাকাটির সমৃদ্ধ এবং বৈচিত্র্যপূর্ণ বণ্যপ্রাণী ১২০+ জাতীয় উদ্যানে, ১৮ বায়োস্ফিয়ার সংরক্ষণে এবং ৫০০+ বণ্যপ্রাণী অভয়ারণ্যে সংরক্ষিত আছে। ভারতে পৃথিবীর সবচেয়ে জীববৈচিত্র্যপূর্ণ এলাকা গুলির একটি আছে এবং এখানে পৃথিবীর ৩৬টি জীববৈচিত্র্য হটস্পট – বা ধনভাণ্ডার গুলির ৪টি আছে – সেগুলি হল পশ্চিমঘাট পর্বতমালা, পূর্ব হিমালয়, ইন্দো-বার্মা ও সুন্ডা ল্যান্ড। যেহেতু ভারতে বহু দুর্লভ ও বিপন্ন প্রজাতি বসবাস করে, সেইহেতু এই প্রাণী গুলির সংরক্ষণের জন্য বণ্যপ্রাণী ব্যবস্থাপনা কার্যকর। ভারত ১৭টি বিশালবিবিধ দেশগুলির একটি। একটি পরিসংখ্যান অনুযায়ী ভারত ও অন্য ১৬টি বিশালবিবিধ দেশে একত্র ভাবে পৃথিবীর প্রায় ৬০-৭০% জীববৈচিত্র্য আছে। ভারতে, যা ইন্দোমালয় এলাকার একটি অংশ, বাস করে ৭.৬% স্তন্যপায়ী, ১২.৬% পক্ষী, ৬.২% সরীসৃপ, এবং ৬.০% সপুষ্পক উদ্ভিদের প্রজাতি।
বহু ভারতীয় প্রজাতির পূর্বপুরুষ টাক্সন যার উৎপত্তি গন্ডোয়ানাল্যান্ডে, যার অন্তর্গত আসলে ভারত ছিল। উপদ্বীপীয় ভারতের লরেশিয়ার প্রতি গমন ও ধাক্কা প্রজাতিতে বিশাল বদল এনেছিল। যদিও, ২ কোটি বছর আগে আগ্নেয়প্র্রক্রিয়া ও জলবায়ু পরিবর্তনের জন্য বহু ভারতীয় স্থানীয় ধরণের বিলুপ্তি ঘটালো। তারপর দ্রুত, ভারতে স্তন্যপায়ীরা ঢুকে পড়ল এশিয়া থেকে, উদীয়মান হিমালয়ের দুই দিকের প্রাণীভুগোলিক গিরিপথ দিয়ে। ফলস্বরূপ, ভারতীয় প্রজাতিগুলির মধ্যে, মাত্র ১২.৬% স্তন্যপায়ী এবং ৪.৫% পাখিই স্থানীয়, ৪৫.৮% সরীসৃপ এবং ৫৫.৮% উভচরের সঙ্গে। উল্লেখযোগ্য স্থানীয়রা হচ্ছে নীলগিরি লেঙ্গুর এবং পশ্চিমঘাটের খয়েরি ও গাঢ় লাল বেড ডোমস্‌ টোড বা কচ্ছপ। ভারতে বাস করে আইইউসিএন-চিহ্নিত বিপন্ন প্রাণীগুলির মধ্যে ১৭২টি প্রাণী, অর্থাৎ ২.৯%। এগুলির অন্তর্গত এশীয় হাতি, এশীয় সিংহ, বেঙ্গল টাইগার, ভারতীয় গণ্ডার, স্বাদুপানির কুমির, এবং ভারতীয় হোয়াইট-রাম্পড্‌ শকুন, যা একটি প্রায়-বিলুপ্তি ভুগেছিল এবং আইইউসিএন লাল তালিকায় ২০০০ সাল থেকে আছে।
সাম্প্রতিক দশকগুলিতে, মানব আক্রমণ ভারতের বণ্যপ্রাণীর বিরাট ক্ষতি করেছে; সমাধানে, জাতীয় উদ্যান ও সংরক্ষিত এলাকার রীতি, ১৯৩৫ সালে প্রথম প্রতিষ্ঠিত, সম্প্রসারিত করা হয়েছিল। ১৯৭২ সালে, ভারত কার্যকর করল বণ্যপ্রাণী সুরক্ষা আইন ও ব্যাঘ্র প্রকল্প অতি গুরুত্বপূর্ণ আবাস রক্ষা করতে; আরও ফেডারেল সুরক্ষা ৮০'র দশকে সালে কার্যকর হয়। ৫৪৩টি অভয়ারণ্যের পাশাপাশি, এখন ভারতে ১৮টি বায়োস্ফেয়ার সংরক্ষণ আছে, যার ১০টি আন্তর্জাতিক বায়স্ফেয়ার সংরক্ষণের নেটওয়ার্কের অংশ; ২৬টি জলাভূমি রামসার কনভেনশানে নিবন্ধভুক্ত।
মহেঞ্জো দারোর সিলমোহরগুলিতে প্রদর্শিত, অশ্বত্থ গাছটি, গৌতম বুদ্ধকে ছায়া প্রদান করেছিল যখন তিনি বিশেষ জ্ঞানলাভ করেন। ভারতের সমৃদ্ধ জীববৈচিত্র্য ও বণ্যপ্রাণী এলাকার সংস্কৃতিতে স্পষ্ট প্রভাব রেখেছে। শব্দটি রুডইয়ার্ড কিপলিং-এর "দ্য জাংগল বুক"-এও খ্যাত করা হয়েছে। ভারতের বণ্যপ্রাণী আরও অনেক গল্প এবং উপকথার বিষয় হয়েছে যেমন "পঞ্চতন্ত্র"।
ভারতে বাস করে প্রচুর বিখ্যাত বৃহৎ স্তন্যপায়ী, যার মধ্যে পড়ে এশীয় হাতি, বেঙ্গল ও ইন্দোচিন বাঘ, এশীয় সিংহ, মেঘলা চিতা, ভারতীয় চিতা, ভারতীয় শ্লথ ভালুক এবং ভারতীয় গণ্ডার। কয়েকটি অন্য ভারতীয় বৃহৎ স্তন্যপায়ী হল: দুর্লভ বুনো মোষ, গাইল, গৌর, এবং হরিণের বিভিন্ন প্রজাতি।